open-index/open-wikipedia-markdown huggingface dataset:
Corrente continua

dereita|222px|miniatura|Tipos de corrente continua

A **corrente continua** (**CC** ou, en inglés, **DC** - direct current) é o fluxo de carga eléctrica con dirección constante. Este tipo de corrente é xerado por baterías de automóbiles (6, 12 ou 24V), pequenas baterías (xeralmente 9V), pillas (1,2V e 1,5V), dínamos, células solares e fontes de alimentación de varias tecnoloxías, que rectifican a corrente alternada para producir corrente continua. Como se ve na imaxe, a corrente continua non ten necesariamente valor constante, este pode variar moito, pero circulando sempre na mesma dirección.

Normalmente é utilizada para alimentar aparellos electrónicos (entre 1,2V e 24V) e os circuítos dixitais de equipamento de informática (computadores, módems, hubs etc.). 
## Historia 
As primeiras experiencias de electrodinámica foron feitas con corrente continua, entre elas a pila de Volta. As primeiras liñas de transmisión tamén usaban CC, utilizada principalmente para iluminación e baseada en tecnoloxía desenvolvida por Edison e o seu laboratorio. Posteriormente pasouse a usar corrente alternada debido ás dificultades de conversión (elevación ou diminución) da tensión en CC, o que provocaba grandes quedas de tensión nas liñas de transmisión. No entanto co desenvolvemento da tecnoloxía (inversores), volveuse a usar CC nalgunhas liñas de transmisión de alta potencia, principalmente se son submarinas.

## Véxase tamén
### Outros artigos
* Corrente eléctrica
* Corrente alternada
* Máquinas de corrente continua
*Guerra das correntes
Cicuta

miniatura|* Conium maculatum *
A **cicuta** ou **cegude**, ***Conium maculatum***, é unha especie botánica de planta con flor herbácea da familia das apiáceas. En Galiza tamén recibe os nomes vulgares de **canafrecha**, **pirixel das bruxas**, **pirixel dos sapos** etc.

Atópase en toda Europa e América, en lugares húmidos e frescos, como as beiras dos ríos.

## Características 
Esta planta pode acadar entre os 150-250 centímetros de altura. Posúe talo oco e estriado, manchado de cor purpúrea na base e con bastantes pólas na parte superior. Follas brandas, fétidas, verdinegras, triangulares e divididas en gallos elípticos, afiados e dentados de ata 50&nbsp;cm de longo e 40&nbsp;cm de ancho. As flores son pequenas, de cor branca, e nacen en umbelas duns 10 a 15 cm de diámetro. A súa semente é pequena e de cor negruzca.

O seu zume é velenoso, pero tamén é usado como menciña. Caracterízase por despedir un desagradable cheiro a ouriña. Ten uns froitos ovalados de cor verde parda e aproximadamente 3 mm de diámetro.

A cegude é semellante ao pirixel ou ao fiúncho, dos que apenas se distingue máis que pola cor escura e o cheiro desagradable das súas follas.

## Toxicidade 
Toda a planta contén alcaloides, entre os que destacan glicósidos flavónicos e cumarínicos e un aceite esencial, ademais da coniína, unha neurotoxina que inhibe o funcionamento do sistema nervioso central. A súa toxicidade afecta tanto ós humanos como a toda clase de gando. O veleno desta planta pódese equiparar a outros como o do estramonio ou o teixo.

## Usos medicinais 
A cegude foi usada polas súas propiedades antiespasmódicas e como sedante para calmar dores persistentes e intratables, como os producidos polo cancro e as neuralxias. Na antigüidade, os médicos árabes e gregos a utilizaban en diversas doenzas, como a artrite. Porén, non era sempre eficaz, xa que a diferenza entre unha dose terapéutica ou tóxica é moi pequena.

A sobredose produce sequidade na boca, dificultade ó tragar, dilatación das pupilas (midríase), náuseas, parálise muscular; parada respiratoria e asfixia, aínda que a vítima permanece lúcida ata o momento da súa morte.Hoxe en día úsanse analxésicos máis potentes e seguros, malia que aínda se pode usar respectando as dosificacións.

A intoxicación por cegude foi usada polos gregos para quitar a vida ós condenados a pena de morte, como o caso do filósofo Sócrates.

## Notas
Reóstato

miniatura|Un reóstato bobinado de alta potencia.
Un **reóstato** é un resistor de resistencia variábel.

É xa que logo un tipo construtivo concreto de potenciómetro que recibe comunmente este nome en vez do de potenciómetro ao tratarse dun dispositivo capaz de soportar tensións e correntes moito maiores, e de disipar potencias moi grandes.

Os reóstatos son usados en enxeñaría eléctrica en tarefas tales como o arranque de motores ou calquera tipo de tarefa que requira variación de resistencia en condicións de elevada tensión ou corrente.
Momento do dipolo eléctrico

En física, o **momento do dipolo eléctrico** é a medida da polaridade dun sistema de cargas eléctricas.

O momento do dipolo eléctrico para unha distribución simple de cargas puntuais é simplemente a suma vectorial dos produtos da carga pola posición vectorial de cada carga.

\vec{p} = \sum_{i} q_i \vec{x}_i

Esta definición tamén pode ser dada en forma continua utilizando a densidade da carga, \rho, no lugar da carga, q.

\vec{p} = \int \rho(\vec{x}) \vec{x} dV

O momento do dipolo é utilizado normalmente en sistemas que posúen carga total neutra. Por exemplo, un par de cargas opostas, ou un condutor neutro nun campo eléctrico uniforme. Para tales sistemas, o valor do momento do dipolo eléctrico é independente da orixe do sistema de eixos. Para sistemas non neutros, xorde unha dependencia da escolla da orixe. Para que o momento do dipolo eléctrico sexa útil no cálculo do torque en dipolo e para outros fins, a orixe é frecuentemente definida no centro da  carga, \vec{R}, para o sistema, que é definida de xeito similar ao centro de masa e é:

\vec{R} = \frac{1}{Q} \sum_{i} \left | q_i \right \vert \vec{x}_i

Onde Q é a suma das cargas:
Q = \sum_{i} \left | q_i \right \vert

## Par de cargas opostas
O momento do dipolo eléctrico para un par de cargas opostas de magnitude q é definido como a magnitude da carga veces a distancia entre eles e a dirección definida en relación á carga positiva.

\vec{p} = q \vec{d}

É un concepto útil en átomos e moléculas onde os efectos da separación das cargas son mensurábeis, mais a distancia entre as cargas é moi pequena para ser medida con facilidade. Tamén é útil en dieléctricos e outras aplicacións en materiais sólidos e líquidos.

## Véxase tamén
### Outros artigos
*Dipolo

### Ligazóns externas
*Electric Dipole Moment -- from Eric Weisstein's World of Physics
José Antonio Dono

**José Antonio Dono López**, nado en San Pedro de Ancorados o 27 de agosto de 1955, é un médico e político galego do PSdeG-PSOE.

## Traxectoria 
Médico no centro de saúde da Estrada. Foi concelleiro nesta localidade polo PSdeG-PSOE entre 1987 e 1999, baixo o liderado de Jesús Tallón Maceira. Asumiu a concellería de Servizos Sociais entre 1991 e 1992, cando Tallón foi alcalde á fronte dun tripartito coa Agrupación Independiente da Estrada e o BNG. A moción de censura dos independentes e o PPdeG en xuño de 1992 devolvería ós socialistas á oposición. 

Trala súa retirada da política en 1999, en outubro de 2006 regresou como candidato do PSdeG-PSOE á alcaldía da Estrada para as eleccións municipais do 27 de maio de 2007. En dita convocatoria electoral Dono logrou a vitoria para o PSdeG cun 43% dos votos e 9 dos 21 concelleiros, polo que foi elixido alcalde. Se ben logrou o apoio do BNG na investidura comezou gobernando en minoría, ata que no mes de outubro estableceu finalmente un goberno de coalición cos nacionalistas.

Nas municipais de 2011 pasou á oposición tras lograr o PPdeG a maioría absoluta por un estreitísimo marxe de votos, mantendo os socialistas os 9 concelleiros e logrando un 41% dos votos. En xullo de 2012 foi elixido Secretario Xeral local do partido, sucedendo a Jesús Tallón Maceira. Nas municipais de 2015 encabezou de novo a candidatura, sen conseguir recupera-la alcaldía tras unha nova axutada maioría do PPdeG. Nesta ocasión os socialistas lograron 8 concelleiros e un 36% dos votos, sumando de novo máis apoios que a dereita xunto co resto de partidos de esquerda, se ben os populares conseguían de novo a maioría en concelleiros. Tras isto, renunciou ao cargo de concelleiro. Permaneceu como Secretario Xeral ata a súa renuncia en xaneiro de 2018 «*por motivos persoais*», sendo substituído por Belén Louzao.

## Notas 
## Véxase tamén 
### Outros artigos 
* Eleccións municipais na Estrada
* Alcaldes da Estrada
212

## Acontecementos 
* Constitución Antoniniana ou Edicto de Caracalla: o emperador Marcus Aurelius Antoninus concede a cidadanía romana a todos os súbditos do Imperio Romano.

## Nacementos 
* Lucio Domicio Aureliano (m. 279), emperador romano (data aproximada).

## Mortes 
* Papiniano - xurista romano (n. 142).

## Outros 
* Historia ano a ano
Morfoloxía (lingüística)

A **morfoloxía** é unha rama da lingüística que se encarga da forma das palabras nas linguas flexivas, da combinación dos diversos morfemas e das categorías en que estes se organizan.

O campo de traballo da morfoloxía é variable, segundo sexa o tipo de palabras coas que se traballe (verbal ou conxugación, nominal ou flexión e declinación, ...), os morfemas (raíz, formantes, bases, terminacións, ...), ou sistema de derivación (flexión, derivación, paronomasia, sufixos, prefixos, interfixos, infixos, afixos)

## Véxase tamén 
### Bibliografía 
* Freixeiro Mato, X. R. (2000): *Gramática da lingua galega II. Morfosintaxe*. Vigo: Promocións Culturais Galegas / A Nosa Terra (ISBN 84-8341-061-3)
* González Pereira, M. e Albertuz Carneiro, F. (2000): "Morfoloxía", en Ramallo et alii (eds.): *Manual de ciencias da linguaxe*. Vigo, Xerais, 585-627.

### Outros artigos 
* Morfema

### Ligazóns externas 
* Base de Dados Morfológica de Português
Toro

O termo **Toro** pode referirse a:

***Toro**, talo principal de árbores e arbustos, tronco;
***Toro**, na industria forestal e madeireira, cada un dos anacos ou seccións cilíndricas na que se corta o tronco, tora, torada;
***Toro**, porción circular de carne, peixe ou froita, choucha, roda;
***Toro**, un corpo xeométrico similar a un pneumático;
***Toro** é un tipo de moldura.

Como topónimo, pode referirse a:

;En Galiza
***Toro**, parroquia do concello de Laza;
****Toro**, lugar de dita parroquia;
***Toroño**, lugar da parroquia de Culleredo, no concello de Culleredo;
***Santoro**, lugar da parroquia de Belesar, no concello de Vilalba.

;Fóra de Galiza

;En Castela e León
***Toro**, concello da provincia de Zamora;
***Toro**, antiga provincia da Coroa de Castela que comprendía territorios das actuais provincias de Zamora, Palencia, Cantabria e Valladolid;
***Alfoz de Toro**, comarca da provincia de Zamora.

;En Arabia Saudita
***Toro**, rexión de Arabia Saudita.

;En Italia
***Toro**, concello italiano;

;En Nixeria
***Toro**, área de goberno local de Nixeria.

;En América do Sur
***Monte Toro**, en América do Sur.

Amais, como apelido, pode referirse a:

***Benicio del Toro**, (1967), actor, produtor, guionista e director de cinema portorriqueño;
***Ray Toro**, (1977, Kearny, Nova Jersey), guitarrista;
***Suso de Toro**, (Santiago de Compostela, 1956) escritor en lingua galega;
***Xelís de Toro**, (Santiago de Compostela, 1962), escritor, irmán de Suso de Toro.

## Véxase tamén
### Outros artigos
***Torón**, lugar da parroquia de Noal, no concello de Porto do Son;
*A **batalla de Toro**, entre o reino de Castela e Al-Andalus;
*O asteroide **1685 Toro**, descuberto por Carl A. Wirtanen en 1948.
Momento magnético

En física, o **momento magnético** ou **momento do dipolo magnético** é unha medida da intensidade dun campo magnético. No caso mais simple dunha espira pola que circula unha corrente constante:
:\vec{m}= I \vec{A}
ou
:\vec{m}=I\int d \vec{A}
onde **A** é o vector area do lazo de corrente, e a corrente, I, é constante.  Por convención, a dirección do vector area vén dada pola regra da man dereita.

## Torque 
\boldsymbol{\tau} = \mathbf \times \mathbf{B}

Onde \boldsymbol{\tau} é o torque, \mathbf{m} o momento magnético, e \mathbf{B} o campo magnético. O aliñamento do momento magnético co campo crea unha diferenza na enerxía potencial U:
U = - \mathbf{m} \cdot \mathbf{B}

## Momento magnético de spin 
Os electróns e moitos núcleos atómicos tamén teñen momentos magnéticos intrínsecos, cuxa explicación requer tratamento mecanocuántico e que se relaciona co momento angular das partículas. Son estes momentos magnéticos intrínsecos os que dan lugar a efectos macroscópicos de magnetismo, e a outros fenómenos como a resonancia magnética nuclear.

O momento magnético de spin é unha propiedade intrínseca ou fundamental das partículas, como a masa ou a carga eléctrica. Este momento está relacionado co feito de que as partículas elementais teñen momento angular intrínseco ou spin, para partículas cargadas iso leva inevitabelmente a que se comporten de modo similar a un pequeno circuíto con cargas en movemento. Porén, tamén existen partículas neutras sen carga eléctrica como o neutrón que teñen momento magnético (de feito o neutrón non se considera realmente elemental mas formado por tres quarks cargados).
Potenciómetro

dereita|miniatura|100px|Un típico potenciómetro dunha volta.
dereita|miniatura|80px|Símbolo esquemático dun potenciómetro.
Un **potenciómetro** é un compoñente electrónico que posúe resistencia eléctrica axustábel. Xeralmente, é un resistor de tres terminais onde a conexión central é deslizante e manipulábel. Se os tres terminais son usados, actúa como un divisor de tensión.

## Construción 
Existen dous tipos de potenciómetros:
* **Potenciómetros impresos**, realizados cunha pista de carbón ou de *cermet* sobre un soporte duro como papel baquelizado, fibra, alumina etc. A pista ten contactos nos seus extremos e un cursor conectado a un patín que se desliza pola pista resistiva.
* **Potenciómetros bobinados**. Consisten nun enrolamento toroidal dun fío resistivo (por exemplo, constantán) cun cursor que move un patín sobre o mesmo.

## Tipos 
miniatura|Potenciómetros rotatorios multivolta utilizados en electrónica. Estes potenciómetros permiten un mellor axuste que os rotatorios normais.
miniatura|Potenciómetros deslizantes. 
Segundo a súa aplicación distínguense:
* **Potenciómetros de mando**. Son adecuados para uso como elemento de control nos aparatos electrónicos. O usuario acciona sobre eles para variar os parámetros normais de funcionamento. Por exemplo, o volume dunha radio.
* **Potenciómetros de axuste**. Controlan parámetros preaxustados, normalmente en fábrica, que o usuario non adoita ter que retocar, polo que non son normalmente accesíbeis desde o exterior. Existen tanto encapsulados en plástico como sen cápsula.

Os potenciómetros utilizados en aplicacións que requiren disipación de grandes potencias ou funcionamento a tensións ou correntes elevadas chámanse reóstatos.

## Véxase tamén 
### Ligazóns externas 
* Beginners' Guide to Potentiometers 
* Potentiometer as a voltage divider
Acelomados

|-----
! bgcolor="pink" | Filos (phyla)
|-----
| 
* **Phylum Platyhelminthes** 
** *Turbellaria* 
** *Monogenea* 
** *Trematoda* 
** *Cestoda*
* **Phylum Gnathostomulida**(*)
* **Phylum Nemertea** 
|}

Os **Acelomados** (**Acoelomata**) son un grupo animais bilaterais carentes do celoma que é a gran cavidade xeral do corpo tendo como única cavidade o celenterón; polo tanto, presentan un corpo macizo xa que entre a parede do corpo e o intestino existe unha masa de células mesenquimáticas que reenchen o espazo que hai entre a epiderme e gastroderme e ademais fibras musculares. O termo acelomado carece de calquera significado taxonómico aínda que serve para identificar o grupo de seres vivos coas características antes mencionadas polo que algúns lle dan a consideración de superfilum

Os acelomados son vermes alongados segundo o eixo principal do corpo. As especies móvense por movementos de tipo ciliar ou ondulatorio. Os filos tipicamente acelomados son os Platihelmintos, os Nemertinos; e os Gnotostomúlidos que algúns autores pensan que son acelomados e outros que son pseudocelomados(*).

. O resto de bilaterais posúen unha cavidade corporal chea de líquido entre a parede do corpo e o intestino, xa sexa un auténtico celoma (celomados) o un pseudoceloma (Pseudocelomados ou Blastocelomados), polo menos en estado embrionario.

Os acelomados son os bilaterais máis simples, con corpos vermiformes e epitelios ciliados, e a maioría dos zoólogos están de acordo en que a orixe dos bilaterais pasa por un antepasado acelomado do cal xurdirían os turbelarios e os primeiros celomados. Polo tanto, serían o grupo do cal deriva a radiación de todos os animais triblásticos.

## Véxase tamén 
### Bibliografía 
* 

* 

* 

### Outros artigos 
* Pseudocelomados
* Celomados

### Ligazóns externas
Batalla de Edgehill

A **batalla de Edgehill** foi a primeira batalla da Primeira guerra civil inglesa. Tivo lugar preto de Kineton en Warwickshire, o 23 de outubro de 1642. O seu resultado quedou indeciso e non permitiu aos realistas tomar Londres e así asegurarse unha vitoria rápida sobre os Parlamentarios. A partir desta batalla iniciáronse tres anos de guerra civil.
Batalla de Adwalton Moor

A **batalla de Adwalton Moor** foi unha batalla da primeira guerra civil inglesa. Tivo lugar en Bradford, no condado de West Yorkshire, o 30 de xuño de 1643.
## Desenvolvemento
Cavendish, conde de Newcastle, comandante realista, marchaba sobre Bradford (feudo do parlamento no norte de Inglaterra) con 10&nbsp;000 homes. Fairfax, o comandante parlamentario, toá 3&nbsp;000 ou 4&nbsp;000 homes en Bradford. Con todo, a pesar de ser inferior en número, Fairfax decidiu saír ao encontro do exército realista, pois a cidade non estaba preparada para resistir un asedio. As tropas realistas impuxéronse sobre as parlamentarias.

## Véxase tamén 
### Bibliografía 
*
Nova Gales do Sur

**Nova Gales do Sur** (en inglés, *New South Wales*) é o estado máis antigo e poboado de Australia. Atópase na parte suroriental do país, ao norte de Victoria e ao sur de Queensland. Foi fundado en 1788 e orixinalmente incluíu boa parte da terra de Australia, Nova Zelandia e outras illas da rexión. Con todo, durante o século XIX, separáronse varios territorios deste estado, formando as colonias británicas de Tasmania, Australia Meridional, Victoria, Queensland e Nova Zelandia.

Nova Gales do Sur é coñecida por Port Jackson, que é o porto máis importante da capital, Sidney, onde viven aproximadamente dous terzos da poboación total do estado. Tamén é coñecida por varios pobos pequenos do campo como Tamworth, o "fogar da música country" de Australia.

## Xeografía 
As súas catro cidades principais son, de norte a sur, Newcastle, Gosford, Sidney e Wollogong, todas elas na costa. Tamén destacan as localidades de Albury, Broken Hill, Dubbo, Tamworth, Armidale, Lismore, Nowra, Griffith, Leeton, Wagga Wagga, Goulburn e Coffs Harbour.

Fisicamente, o estado de Nova Gales do Sur pode dividirse en catro seccións: 
* A franxa costeira, con climas que van desde o fresco amornado no extremo sur ata o case subtropical na fronteira con Queensland. 
* As rexións montañosas da Gran Barreira Divisoria e as terras altas á súa ao redor. Moitos picos superan os mil metros de altitude, sendo o máis alto o Monte Kosciuszko, con 2.229 metros. 
* As chairas destinadas sobre todo á agricultura que ocupan boa parte da superficie do estado. A densidade de poboación é aquí moi inferior á da costa. 
* As chairas áridas do extremo noroccidental do estado, case inhabitables.

## Goberno e política 
A forma de goberno de Nova Gales do Sur é descrita na súa Constitución, que data de 1856, aínda que foi emendada en numerosas ocasións. Desde 1901, Nova Gales do Sur é un estado da Mancomunidade de Australia, e a Constitución australiana regula a súa relación coa Mancomunidade. De acordo coa norma fundamental australiana, Nova Gales do Sur cedeu certos poderes lexislativos e xudiciais á Mancomunidade, pero retivo os demais. Na práctica, no entanto, a autonomía dos estados australianos viuse recortada polo crecente predominio financeiro da Mancomunidade.

O Parlamento do Estado está composto por dous cámaras: a Asemblea Lexislativa (cámara baixa) e o Consello Lexislativo (cámara alta). O xefe de Goberno é o Primeiro Ministro do Estado, actualmente Morris Iemma, do Partido Laborista.

## Notas
## Véxase tamén
Touriño

O apelido **Touriño** pode referirse a:

***Touriño**, apelido galego.

Como topónimo, pode referirse a:

;En Galiza
***Touriño**, lugar da parroquia de Lanzós, no concello de Vilalba.

Amais, como apelido, pode referirse a:

***Emilio Pérez Touriño** (n. 1948), economista e político galego.

## Véxase tamén
### Outros artigos
Lista de países por PIB (PPA) per cápita

350px|miniatura|Mapa de países PIB (PPA) per capita ano 2014. *Fonte: FMI (october 2015)*

Esta é unha listaxe de **países do mundo ordenados segundo o seu Produto Interior Bruto (PIB) a valores de paridade de poder adquisitivo (PPA) per cápita** significando a suma de todos os bens e servizos finais producidos por un país nun ano, dividido pola poboación media do mesmo ano.

:*Fontes: Fondo Monetario Internacional, World Economic Outlook Database, abril de 2007 http://www.imf.org/external/pubs/ft/weo/2007/01/data/weorept.aspx?pr.x=43&pr.y=10&sy=2005&ey=2007&scsm=1&ssd=1&sort=country&ds=.&br=1&c=512%2C941%2C914%2C446%2C612%2C666%2C614%2C668%2C311%2C672%2C213%2C946%2C911%2C137%2C193%2C962%2C122%2C674%2C912%2C676%2C313%2C548%2C419%2C556%2C513%2C678%2C316%2C181%2C913%2C682%2C124%2C684%2C339%2C273%2C638%2C921%2C514%2C948%2C218%2C686%2C963%2C688%2C616%2C518%2C223%2C728%2C516%2C558%2C918%2C138%2C748%2C196%2C618%2C278%2C522%2C692%2C622%2C694%2C156%2C142%2C624%2C449%2C626%2C564%2C628%2C283%2C228%2C853%2C924%2C288%2C233%2C293%2C632%2C566%2C636%2C964%2C634%2C182%2C238%2C453%2C662%2C968%2C960%2C922%2C423%2C714%2C935%2C862%2C128%2C716%2C611%2C456%2C321%2C722%2C243%2C965%2C248%2C718%2C469%2C724%2C253%2C576%2C642%2C936%2C643%2C961%2C939%2C813%2C644%2C199%2C819%2C184%2C172%2C524%2C132%2C361%2C646%2C362%2C648%2C364%2C915%2C732%2C134%2C366%2C652%2C734%2C174%2C144%2C328%2C146%2C258%2C463%2C656%2C528%2C654%2C923%2C336%2C738%2C263%2C578%2C268%2C537%2C532%2C742%2C944%2C866%2C176%2C369%2C534%2C744%2C536%2C186%2C429%2C925%2C178%2C746%2C436%2C926%2C136%2C466%2C343%2C112%2C158%2C111%2C439%2C298%2C916%2C927%2C664%2C846%2C826%2C299%2C542%2C582%2C443%2C474%2C917%2C754%2C544%2C698&s=PPPPC&grp=0&a= http://www.imf.org/external/pubs/ft/weo/2007/01/data/WEOApr2007all.xls (**Aclaración:** As celas coreadas indican estimacións do FMI)*

## Véxase tamén 
* Lista de países por PIB nominal - PIB a prezos de mercado ou goberno
* Lista de países por PIB nominal per cápita - PIB a prezos de mercado ou goberno por habitante
* Lista de países por PIB (PPA) - PIB calculado a prezos de paridade de poder adquisitivo (PPA)
Chopper

200px|miniatura|dereita|Chopper de Dmanisi cunha antigüidade estimada de 1&nbsp;850&nbsp;000 anos
En arqueoloxía un **chopper** é un instrumento de pedra cun fío moi irregular producido pola retirada de laxas dun dos lados da pedra.

Presentan formas moi rudimentarias e xeralmente só se atopan no paleolítico inferior, fai dous millóns de anos. As sociedades posteriores utilizaron ferramentas máis avanzadas. Fronte a estes cantos tallados monofaciais comezaron a mellorar os xeitos de traballar a pedra evolucionando a realización de cantos tallados bifaciais ou bifaces.
213

## Acontecementos 
* Caracalla deixa Roma, e nunca máis regresa.
* Primeira aparición dos alamáns en Xermania superior.

## Nacementos 
## Mortes 
## Outros 
* Historia ano a ano
214

## Acontecementos 
## Nacementos 
* 9 de setembro - Aureliano, emperador romano.
* 10 de maio - Claudio II o Gótico, emperador romano.
* Diofanto de Alexandría, matemático grego (data aproximada).

## Mortes 
## Outros 
* Historia ano a ano
Edil

A palabra **edil** pode referirse a:

* Calquera dos membros dunha corporación municipal (concelleiro).
* Na antiga Roma o edil era un cargo do *curusus honorum* denominado **edil curul**.
Dióxenes

O antropónimo masculino de orixe grega **Dióxenes** (Διογένης) pode referirse a:
***Dióxenes Laercio**, historiador grego; célebre polas súas vidas de filósofos.

***Dióxenes de Sínope**, filósofo grego do Cinismo.
***Dióxenes de Apolonia** (c. 460 AEC), filósofo
***Dióxenes o Estoico** (Dióxenes de Babilonia, Dióxenes de Seleucia) (c. 150 AEC)
***Dióxenes de Oenoanda** (2ºséculo EC), Epicúreo. 
***Dióxenes**, bispo de Bizancio do século II.

## Véxase tamén
### outros artigos
***síndrome de Dióxenes**
Dióxenes Laercio

miniatura|dereita|150px|Primeira páxina da edición de 1594 da obra "Vidas e doutrinas dos filósofos ilustres" de Diógenes Laecio, traducida ao latín por Thomas Aldobrandini 
**Dióxenes Laercio** ou **Diogenes Laertius** (en grego **Διογένης Λαέρτιος**), (200 - 250) foi un historiador e biógrafo dos antigos filósofos gregos.

## Traxectoria 
A súa maior obra é *Vidas e doutrinas dos filósofos máis ilustres* composta por dez libros que contén relevantes fontes de informacións sobre o desenvolvemento da filosofía grega. O exacto período en que Dióxenes Laercio viviu é descoñecido, mais supostamente foi durante o reino de Septimio Severo e Caracalla.

Non tivo pensamento filosófico propio. O seu obxectivo foi realizar un traballo de fácil comprensión e de divulgación para levar ao coñecemento do grande público as diversas escolas filosóficas gregas.

A parte máis importante da súa obra é o libro X, que está dedicado a Epicuro. Alén da exposición da súa filosofía, o libro aínda presenta tres cartas deste filósofo. Debido ao grao de detalle con que Dióxenes expón a filosofía de Epicuro, moitos cren que el era adepto das doutrinas epicúreas. Tal feito, con todo, non é recoñecido oficialmente no mundo académico, unha vez que el expresa admiración por moitos filósofos e non menciona as súas preferencias persoais de maneira explícita.

Dióxenes divide os filósofos gregos en dúas escolas, a escola xónica e escola italiana. El considera que a escola xónica provén de Anaximandro de Mileto, e a escola italiana de Pitágoras.

Despois de Sócrates, divide os filósofos xónicos en tres ramos:

* Platón e os Académicos, finalizando en Clitomaco.
* Os cínicos, finalizando en Crisipo.
* Aristóteles e Teofrasto.

A serie de filósofos italianos despois de Pitágoras consiste nos seguintes filósofos:

Telanxes, Xenofonte, Parménides de Elea, Zenón de Elea, Leucipo de Mileto, Demócrito de Abdera, e outros até Epicuro de Samos.

Os seus primeiros sete libros son dedicados aos filósofos da escola xónica; os últimos tres libros aos filósofos da escola italiana.

A obra de Dióxenes é unha gran contribución á historia da filosofía, contendo unha breve introdución sobre a vida e doutrinas da maioría dos filósofos gregos.
## Véxase tamén
Dólar internacional

O **dólar internacional** é unha unidade monetaria hipotética que ten o mesmo poder adquisitivo que o dólar estadounidense ten nos Estados Unidos nun momento dado . Esta unidade mostra canto vale unha unidade dunha moeda local dentro das fronteiras do país. As conversións a dólares internacionais calcúlanse utilizando a "paridade de poder adquisitivo" (PPA). A PPA é a cantidade de unidades monetarias locais que se necesitan para adquirir, dentro do país en cuestión, a mesma cantidade de bens que nos EEUU comprarían cun dólar estadounidense. Os bens deben ser iguais ou polo menos comparables.

O dólar internacional úsase principalmente para realizar comparacións tanto entre diferentes países como ao longo do tempo. Por exemplo, a comparación do Produto Interior Bruto *per cápita* de varios países feita en dólares internacionais, no canto de baseándose simplemente nos tipos de cambio, prové dunha medida con máis validez para comparar estándares de vida.

O dólar internacional é calculado polo Banco Mundial. Naceu nos anos 1960 na Universidade de Pensilvania como parte do "Programa Internacional de Comparación" (*International Comparison Program*), encargado polo antedito Banco Mundial. O obxectivo era estimar un ingreso per cápita que fose comparable internacionalmente. Debido a tipos de cambio fixos ou só parcialmente flexibles, ademais dos movementos internacionais de capital, non é posible utilizar os tipos de cambio que resultan do mercado de divisas para estes fins comparativos.

O cálculo do dólar internacional é complicado e o resultado só pode interpretarse como unha aproximación do valor verdadeiro. As cifras expresadas en dólares internacionais non poden ser convertidas á moeda doutro país utilizando tipos de cambio de mercado; no canto disto as cifras deben ser convertidas utilizando os tipos de cambio de acordo coa **PPA** usados no estudo.

## Véxase tamén 
### Outros artigos 
* Dólar estadounidense
*Dólar de comercio
* Moeda global

### Bibliografía 
* Nuxoll: *Differences in relative prices and international differences in growth rates* en: American Economic Review, 1994
* Summers, R. u. Heston, A.: *The Penn World Table* (Mark 5): An expanded set of international comparisons 1950 - 1988“, en: Quarterly Journa of Economics, 1991
Chopper (homónimos)

**Chopper** pode referirse a:

* Unha **chopper**, un modelo de motocicleta.
* En arqueoloxía, un **chopper** é un instrumento de pedra.
Zacande, Nogueira, Meis

**Zacande** é un lugar da parroquia de parroquia de San Vicenzo de Nogueira, no oeste do concello pontevedrés de Meis. Segundo o IGE en 2016 tiña 106 habitantes (55 mulleres e 51 homes), seis menos ca en 2010 e catorce menos ca en 2005.
A aldea está atravesada pola estrada PO-300.

## Cultura
O equipo de fútbol local, o Zacande Fútbol Club, xoga na Terceira División Rexional galega.

Ten sona na bisbarra do Salnés por organizaren unha capea tras das festas locais (Festa do Carme), que ten lugar os días 20, 21 e 22 de agosto. Segundo os medios de comunicación, na edición do 2007 asistiron unhas 2.500 persoas ao espectáculo . O 15 do mesmo mes, antes de comenzaren as festas, celébrase a festa gastronómica do poldro, na que se ofrecen racións de carne de poldro, e a feira anual do cabalo.

O que foi alcalde de Meis durante 5 lexislaturas co PPdG, Jorge Casal Pintos, entre 1979 e 1999, é orixinario desta aldea.

## Lugares e parroquias
### Lugares de Nogueira
### Parroquias de Meis
## Véxase tamén 
### Outros artigos 
* Lugares de Meis
Osvaldo Ulloa Sánchez

**Osvaldo Fernando Ulloa Sánchez**, nado o 21 de setembro de 1954 en Santiago de Chile e finado en 2008 en Viña del Mar, Chile, foi un escritor e activista polos dereitos humanos chileno.

## Traxectoria 
Foi pai de cinco fillos. Estudou no Colexio Calazans dos Pais Escolapios. En 1982 viaxou a Nicaragua a coñecer a experiencia dos Talleres Populares de Poesía que levaba a cabo o entón Ministro de Cultura Ernesto Cardenal. De volta en Chile participou na actividade cultural contra a ditadura e foi encarcerado e relegado á localidade de Río Frío na zona austral do país. Foi membro do Movemento Contra a Tortura Sebastián Acevedo e, xunto cos sacerdotes José Aldunate, Mariano Puga e o Bispo José Hourtón, organizou encontros de dereitos humanos na institución que dirixiu ata 1990, o Centro Ecuménico Monseñor Oscar Romero.

No ano 2004 o Informe Valech recoñeceuno coma vítima política e de tortura co número 24735.

Traballou como profesor en diversas universidades do país impartindo materias como Estética, Teoría dos relatos, Redacción xornalística, Semiótica, Comunicación persuasiva, etc. Finou ás 23:55 horas do domingo 27 de xullo de 2008 na Clínica Miraflores, en Viña del Mar.
Sober (homónimos)

Como topónimo **Sober** pode referirse a:

;En Galiza
***Sober**, concello da comarca de Terra de Lemos;
***Sober**, lugar da parroquia de Arroxo, no concello de Sober;
***Sober o Vello**, lugar da parroquia de Proendos, no concello de Sober.

## Véxase tamén
### Outros artigos
***Sôber**, grupo de rock e nu metal madrileño;
***Sober (canción)**, sinxelo da banda estadounidense de metal progresivo Tool.
Paul Cook

**Paul Cook**, nado en Londres, Inglaterra, o 20 de xullo de 1956, é un batería británico coñecido principalmente pola súa participación no grupo punk Sex Pistols durante a existencia estable do mesmo (1975 - 1978) e as xiras posteriores de 1996, 2002 e 2003.

## Traxectoria 
Cook naceu e criouse no barrio de Hammersmith. A diferenza do seu amigo Steve Jones, que logo sería xunto a el un dos membros fundadores de Sex Pistols, Paul viña dunha familia economicamente estable e era moi reservado e tranquilo.

O batería tivo un bo rendemento académico na escola ata que coñeceu a Steve Jones e Wally Nightingale con quen formou a banda The Strand en 1972. Paul tamén se converteu ao comprar a súa batería no primeiro integrante en investir diñeiro en instrumentos no canto de roubalos. Co paso do tempo, e tras a incorporación de Glen Matlock como baixo e Johnny Rotten como cantante, The Strand converteríase en Sex Pistols.

Logo da separación práctica da banda tras a ida de Johnny Rotten en 1978, Cook e Jones tocaron na banda sonora da película de Malcolm McLaren ''The Great Rock 'n' Roll Swindle* acreditadando co nome Sex Pistols algunhas das súas cancións por exemplo "Silly Thing", cantada polo propio batería. Logo diso, a banda disolveuse formalmente e Paul formou xunto ao seu compañeiro Steve Jones The Professionals en xullo de 1980. A súa segunda banda lanzou catro sinxelos e un álbum pero non logrou maior éxito comercial nin crítico. Poucos anos despois Paul colaborou na produción do álbum debut da banda New Wave Bananarama, titulado *Deep Sea Skiving*.

Paul e Steve tamén participaron no LP *So Alone'' de Johnny Thunders tocando na canción "London Boys" (en galego "Raparigos de Londres").

A fins dos anos 1980 o batería retornou á industria musical para tocar no grupo Chiefs of Relief xunto ao ex guitarrista de Bow Wow Wow Matthew Ashman e, tras outro período de inactividade, tocou con Edwyn Collins nos '90. En 1996 reuniuse cos Sex Pistols, xa sen o falecido Sid Vicious, para a xira *Filthy Lucre*.

Na actualidade, Cook vive coa súa esposa Jenny e a súa filla Holly en Shepherds Bush e toca intercaladamente na banda Man-Raze e con Edwyn Collins.
John Lydon

**John Lydon**, máis coñecido como **Johnny Rotten** , nado en Holloway, Londres, o 31 de xaneiro de 1956, é un músico punk inglés, coñecido principalmente por ser o vocalista do grupo Sex Pistols, pioneiros da primeira onda do punk. Logo da disolución da súa primeiro banda formou Public Image Limited. A súa imaxe provocadora e sarcástica influenciaron a unha nova e rebelde mocidade.

## Traxectoria 
John Lydon naceu en Holloway, Londres, Reino Unido, aínda que tamén se di que naceu no condado de Galway, Irlanda. Durante a súa infancia viviu cos seus pais, católicos procedentes de Irlanda, e cos seus tres irmáns. Con sete anos contraeu meninxite, perdendo a memoria tras un longo coma. Actualmente está casado con Nora Forster, nai de Ari Up, vocalista da banda punk de influencia reggae The Slits.

### Sex Pistols 
Lydon adoitaba merodear pola tenda de Malcolm McLaren, SEX, polo ano 1975. Cando Malcolm regresou de Nova York, onde representara aos New York Dolls durante unha xira, ideou a formación dun grupo cun estilo similar, pero mesturado coa imaxe de Richard Hell. A banda xa tiña a tres dos seus compoñentes, Steve Jones, Glenn Matlock e Paul Cook, para cando McLaren se fixou en Lydon, que por ese entón chamoulle a atención polo seu pelo tinguido de verde e a súa camiseta de Pink Floyd coas palabras "I hate" ("eu odio") escritas con rotulador encima, para o posto de vocalista.

En 1977 a banda publicou a famosa canción "God Save the Queen" durante as vodas de prata da raíña Isabel II. A canción foi un éxito pero causou tanta polémica que Lydon foi ata agredido fisicamente.

Pasado un tempo, a banda decidiu cambiar á seú baixista Glen Matlock, polo cal Lydon propuxo a un coñecido seu como substituto, John Simon Ritchie-Beverly, que logo sería coñecido como Sid Vicious. Ao principio a inclusión de Vicious foi un grande éxito pero a adicción á heroína do baixista e a súa conflitiva relación con Nancy Spungen provocou rozamentos entre ambos.

En 1978 durante a primeira xira de Sex Pistols polos Estados Unidos, a banda desintegrouse tras un accidentado show en San Francisco. As últimas palabras de John foron "Ever get the feeling you've been cheated?" ("Nunca tiveron a sensación de ser enganados?"). Máis tarde, o autor do fanzine *Punk* Legs McNeil contaría no seu libro *Please Kill Me* terse atopado con John en CBGB poucos días logo dese último recital e terlle visto unha camiseta que se vendeu durante o tour na que dicía "Eu sobrevivín ao tour dos Sex Pistols", e debaixo escribiulle en marcador "Pero a banda non".

## A súa vida logo de Sex Pistols 
Tras a separación dos Pistols, Lydon dedicouse ao grupo Public Image Limited, que formou co ex guitarrista de The Clash Keith Levene. En 1996 os Sex Pistols reuníronse novamente xa sen Sid Vicious, falecido en 1979, para unha xira mundial que logo repetiron en 2002 e 2004.

## Comentarios 
John Lydon escribiu o seguinte como introdución á súa biografía *No Irish, No Blacks, No Dogs*:

En galego: 

## Bibliografía 
* *No Irish, No Blacks, No Dogs* (1995). ISBN 0-312-11883-X.
* *Anger is an Energy* (2014)
Anábase

miniatura|Percorrido de Xenofonte e os Dez Mil.
A ***Anábase*** ou ***Expedición dos Dez Mil*** (tamén ***A retirada dos Dez Mil*** e ***A marcha dos Dez Mil***) (en grego clásico Ἀνάβασις significa "expedición para o interior") é un relato do historiador grego Xenofonte de Atenas, un dos discípulos de Sócrates, quen participou no feito real.

## Contido 
Nela nárranse a expedición militar de Ciro o Novo contra o seu irmán o rei de Persia Artaxerxes II e o retorno á patria dos mercenarios gregos que estaban ao seu servizo trala derrota e morte do mesmo Ciro.

En -401, tres anos despois de subir ao trono o persa Artaxerxes II, o seu irmán máis novo Ciro rebelouse na súa satrapía de Asia Menor. Para destronar ao seu irmán, recrutou un exército no que incluíu a dez mil mercenarios gregos, que partiu de Sardes, marchou a través de Asia Menor e descendeu custeando o río Éufrates ata Cunaxa, preto de Babilonia. Ciro morreu na batalla de Cunaxa, o que produciu a desbandada do seu exército. Porén, os mercenarios gregos mantivéronse invictos e unidos. Nas negociacións que seguiron, os caudillos gregos foron decapitados, polo que os mercenarios tiveron que elixir outros. Entre estes estaba o propio Xenofonte de Atenas, que guiou o retorno do resto do exército a Grecia. Remontaron o río Tigris e atravesaron Armenia por unha ruta de case catro mil quilómetros de territorio inimigo, ata chegar á colonia grega de Trapezunte (actual Trebisonda, Turquía), na beira sur do Mar Negro. Son famosas as palabras que pronunciou un soldado adiantado á vista deste: θάλαττα, θάλαττα ("Thalatta, Thalatta" - "O mar, o mar").

A narración, escrita en terceira persoa, posúe grande interese histórico, pero ademais ten un estilo ameno, non exento de gran emotividade nalgunhas pasaxes. Pola sinxeleza do seu estilo, a miúdo é usada na educación secundaria como texto de iniciación á tradución do grego clásico.

## Adaptacións 
A historia de Xenofonte inspirou a Sol Yurick para o seu libro *The Warriors*, fonte na que se baseou pola súa vez a película de Walter Hill, *The Warriors: Os amos da noite*, e que posteriormente tivo secuelas en forma de videoxogos.

## Véxase tamén 
### Outros artigos 
* Expedición dos dez mil

### Ligazóns externas 
*Texto en grego en wikisource.
* Texto en grego do proxecto Perseus.
Lista de países por PIB nominal

[miniatura|300px|Países segundo o seu [Produto Interior Bruto (nominal). *Fonte: FMI (2005)*]]
[miniatura|300px|Países segundo o seu [Produto Interior Bruto (nominal) estimado 2006. *Fonte: FMI (2006)*]]
**Países do mundo ordenados segundo o seu Produto Interior Bruto (PIB) a prezos nominais**, a suma de tódolos bens e servizos finais producidos por un país nun ano.

:*Fonte: Banco Mundial* http://siteresources.worldbank.org/DATASTATISTICS/Resources/GDP.pdf

:*Fonte: Fondo Monetario Internacional, World Economic Outlook Database, abril de 2007 http://www.imf.org/external/pubs/ft/weo/2007/01/data/weorept.aspx?pr.x=34&pr.y=10&sy=2005&ey=2007&scsm=1&ssd=1&sort=country&ds=.&br=1&c=512%2C941%2C914%2C446%2C612%2C666%2C614%2C668%2C311%2C672%2C213%2C946%2C911%2C137%2C193%2C962%2C122%2C674%2C912%2C676%2C313%2C548%2C419%2C556%2C513%2C678%2C316%2C181%2C913%2C682%2C124%2C684%2C339%2C273%2C638%2C921%2C514%2C948%2C218%2C686%2C963%2C688%2C616%2C518%2C223%2C728%2C516%2C558%2C918%2C138%2C748%2C196%2C618%2C278%2C522%2C692%2C622%2C694%2C156%2C142%2C624%2C449%2C626%2C564%2C628%2C283%2C228%2C853%2C924%2C288%2C233%2C293%2C632%2C566%2C636%2C964%2C634%2C182%2C238%2C453%2C662%2C968%2C960%2C922%2C423%2C714%2C935%2C862%2C128%2C716%2C611%2C456%2C321%2C722%2C243%2C965%2C248%2C718%2C469%2C724%2C253%2C576%2C642%2C936%2C643%2C961%2C939%2C813%2C644%2C199%2C819%2C184%2C172%2C524%2C132%2C361%2C646%2C362%2C648%2C364%2C915%2C732%2C134%2C366%2C652%2C734%2C174%2C144%2C328%2C146%2C258%2C463%2C656%2C528%2C654%2C923%2C336%2C738%2C263%2C578%2C268%2C537%2C532%2C742%2C944%2C866%2C176%2C369%2C534%2C744%2C536%2C186%2C429%2C925%2C178%2C746%2C436%2C926%2C136%2C466%2C343%2C112%2C158%2C111%2C439%2C298%2C916%2C927%2C664%2C846%2C826%2C299%2C542%2C582%2C443%2C474%2C917%2C754%2C544%2C698&s=NGDPD&grp=0&a= (Aclaración: As celdas coreadas indican estimacións do FMI)*

:*Nota: A cifra para Afganistán inclue o mercado do opio.*

## Véxase tamén 
* Lista de países por PIB (PPA) - PIB calculado a prezos de paridade de poder adquisitivo (PPA)
* Lista de países por PIB (PPA) per cápita - PIB calculado a prezos de paridade de poder adquisitivo (PPA) por habitante
* Lista de países por PIB nominal per cápita - PIB a prezos de mercado ou goberno por habitante
Partido Liberal-Conservador

O **Partido Liberal-Conservador** foi unha formación política creada en España por Antonio Cánovas del Castillo ao tempo de solicitar a Afonso XII que asumise a coroa española tras o fracaso da Primeira República. Aglutinaba a un variado grupo de persoas desde os partidarios de Isabel II ata a chegada da República, ata os membros da Unión Liberal que el mesmo formara. A súa existencia estivo vinculada ao propio Cánovas xa que, ao morrer, a formación practicamente desapareceu.

## Véxase tamén
Lista de países por PIB (PPA)

[miniatura|350px|Mapa dos países ordenados polo seu produto interno bruto ([Paridade de poder adquisitivo|PPA) (2019).]]

**Listaxe de países do mundo ordenados segundo o Produto Interior Bruto (PIB) a valores de paridade de poder adquisitivo (PPA)**, a suma de tódolos bens e servizos finais producidos por un país nun ano.

Os 40 países con maior PIB (PPA) segundo o Banco Mundial (2005) son:

*Fonte: Banco Mundial*

O PIB (PPA) segundo o Fondo Monetario Internacional no 2006, e estimacións para o 2007, dos 180 países que conforman o FMI:

*Fonte:* Fondo Monetario Internacional, World Economic Outlook Database, abril de 2007 http://www.imf.org/external/pubs/ft/weo/2007/01/data/weorept.aspx?pr.x=41&pr.y=4&sy=2005&ey=2007&scsm=1&ssd=1&sort=country&ds=.&br=1&c=512%2C941%2C914%2C446%2C612%2C666%2C614%2C668%2C311%2C672%2C213%2C946%2C911%2C137%2C193%2C962%2C122%2C674%2C912%2C676%2C313%2C548%2C419%2C556%2C513%2C678%2C316%2C181%2C913%2C682%2C124%2C684%2C339%2C273%2C638%2C921%2C514%2C948%2C218%2C686%2C963%2C688%2C616%2C518%2C223%2C728%2C516%2C558%2C918%2C138%2C748%2C196%2C618%2C278%2C522%2C692%2C622%2C694%2C156%2C142%2C624%2C449%2C626%2C564%2C628%2C283%2C228%2C853%2C924%2C288%2C233%2C293%2C632%2C566%2C636%2C964%2C634%2C182%2C238%2C453%2C662%2C968%2C960%2C922%2C423%2C714%2C935%2C862%2C128%2C716%2C611%2C456%2C321%2C722%2C243%2C965%2C248%2C718%2C469%2C724%2C253%2C576%2C642%2C936%2C643%2C961%2C939%2C813%2C644%2C199%2C819%2C184%2C172%2C524%2C132%2C361%2C646%2C362%2C648%2C364%2C915%2C732%2C134%2C366%2C652%2C734%2C174%2C144%2C328%2C146%2C258%2C463%2C656%2C528%2C654%2C923%2C336%2C738%2C263%2C578%2C268%2C537%2C532%2C742%2C944%2C866%2C176%2C369%2C534%2C744%2C536%2C186%2C429%2C925%2C178%2C746%2C436%2C926%2C136%2C466%2C343%2C112%2C158%2C111%2C439%2C298%2C916%2C927%2C664%2C846%2C826%2C299%2C542%2C582%2C443%2C474%2C917%2C754%2C544%2C698&s=PPPWGT&grp=0&a= http://www.imf.org/external/pubs/ft/weo/2007/01/data/WEOApr2007all.xls (**Aclaración:** As celas coreadas indican estimacións do FMI)

* A continuación, unha listaxe dos 10 países con maior PIB ppa da Unión Europea en millóns de euros, segundo o Eurostat.

Eurostat *

## Véxase tamén 
* Lista de países por PIB (PPA) per cápita - PIB calculado a prezos de paridade de poder adquisitivo (PPA) por habitante
* Lista de países por PIB nominal - PIB a prezos de mercado ou goberno
* Lista de países por PIB nominal per cápita - PIB a prezos de mercado ou goberno por habitante
Jefferson Davis

**Jefferson Davis**, nado en Fairview, Kentucky o 3 de xuño de 1808 e finado en Nova Orleáns (Luisiana) o 6 de decembro de 1889, foi un soldado e político estadounidense. Foi o presidente dos Estados Confederados de América durante a Guerra Civil Estadounidense.

## Traxectoria 
Antes da guerra, desempeña servizos na lexislatura de Mississippi, e en ambas as casas do Congreso. Loitou na Intervención Norteamericana en México cun rexemento voluntario. Desempeñou despois a Secretaría da Guerra no gabinete de Franklin Pierce.

O 9 de febreiro de 1861 foi elixido presidente dos recentemente creados Estados Confederados de América, establecéndose na capital, Richmond, en maio do mesmo ano. Organizou o exército Confederado, que deu comezo á Guerra de Secesión ao atacar Fort Sumter en abril de 1861.

Aínda que a sorte das armas favoreceu, nos primeiros anos da guerra (1861-1863), aos Confederados ou Sudistas, destacando o seu éxito nas dúas Batallas de Bull Run (xuño de 1861 e agosto de 1862), as cousas cambiaron tralo fracaso da invasión sudista dos territorios do norte, fracaso evidenciado na batalla de Gettysburg (xullo de 1863). Gettysburg marcou o punto de inflexión na guerra.

O 2 de abril de 1865 Davis viuse forzado a abandonar Richmond para trasladarse a Danville, Virxinia. Tras a capitulación do xeneral Robert E. Lee en Appomattox, Davis tratou de fuxir do territorio estadounidense, pero foi capturado en Irwinville (Xeorxia) o 10 de maio de 1865, sendo posto en liberdade o 13 de maio de 1867, trasladándose ao Canadá.

Finalmente, puido regresar aos Estados Unidos en 1869, dedicándose a actividades privadas ata o seu falecemento en 1889.

## Véxase tamén 
### Ligazóns externas
Bandeira budista

250 px|dereita|miniatura|A bandeira budista

A **bandeira budista** foi creada o 28 de abril de 1885 en Sri Lanka polo coronel da mariña estadounidense xa retirado Henry Steel Olcott, un dos fundadores e o primeiro presidente da Sociedade teosófica, e máis por J.R. de Silva. Olcott chegara en 1879 á illa de Sri Lanka, apaixonouse polo budismo e concibiu a bandeira tamén como un xeito de axudar o nacionalismo ceilandés. De feito, a bandeira converteuse nun dos símbolos nos budistas nacionalistas ceilandeses.

En 1956, a bandeira é adoptada polo conxunto do budismo durante o Congreso Budista Mundial. Na actualidade úsase en todos os países budistas, ondea sobre os templos nas manifestacións relixiosas e forma parte dos elementos reivindicativos políticos, como na revolución azafrán, de Birmania.

## Significación 
esquerda|200 px|miniatura|A bandeira budista.
A bandeira componse de catro cores do arco da vella, símbolo xa utilizado polos movementos esotéricos do século XIX, e mais o branco. Son as cinco cores asociadas á aura de Buda, e que se representan tanto en horizontal 
como en vertical na bandeira. As cinco cores representan ademais as cinco fontes de perfeccionamento indispensables na práctica budista.

As cinco fitas verticais significan:
* o azul, a compaixón universal
* o amarelo, o camiño do medio
* o vermello, as bendicións da práctica
* o branco, a pureza e a liberación
* o laranxa, a intelixencia, que se entende ademais como un composto das catro cores anteriores, e que se emprega tamén para a tintura das túnicas dos monxes.

Hai unha sexta fita vertical que recolle as cinco cores anteriores, representadas horizontalmente, e que simboliza a non-discriminación.